**„Европейски земеделски фонд за развитие на селските райони – Европа инвестира в селските райони”**

На 17 август 2016 г. г- жа Милена Горанова, председател на Управителния съвет на СНЦ „МИГ – Кнежа” подписа Договор за изпълнение на проект за предоставяне на финансова помощ по подмярка 19.1 „Помощ за подготвителни дейности” от мярка 19 „Водено от общностите местно развитие” от Програмата за развитие на селските райони за периода 2014-2020 г.

 Договорът бе официално връчен на 24.08.2016 г. в МЗХ от зам. министър Васил Грудев.

Проекта е с одобрен бюджет в размер на 46565,75 лв. и предвижда през следващите шест месеца СНЦ „МИГ – Кнежа” да изготви Стратегия за местно развитие по подхода „Водено от общностите местно развитие”.

В подготвителния период са включени дейности за информиране на населението и всички заинтересовани страни за възможностите на подхода, провеждане на обучения и информационни срещи за местната общност, проучвания и анализи на пазара и територията.

Като краен резултат се очаква изготвянето на Стратегия за местно развитие, която да надгражда постигнатото по подхода „Лидер” до момента, но и да подкрепи допълнителни местни приоритети. В случай на одобрение на Стратегията СНЦ „МИГ – Кнежа” ще изпълнява проект по подмярка 19.2 „Прилагане на операции в рамките на стратегии за водено от общностите местно развитие” на мярка 19 „Водено от общностите местно развитие” от програмата за развитие на селските райони за периода 2014-2020 г.